Tempok

Tempok (ke mega dikelala enggau nama boh hor, sajak, enggau ta jug) nya nama ke dikena ungkup bap pala asal bansa asal Proto Melayu, Negrito, enggau Senoi Semenanjung Melayu. Suah iya, iya digaga ari daun panjai baka nyiur, nipah, salak, enggau mengkuang ke dianyam kena ngaga tukuh chura lalu nyadi segala dikena ba pala. Bisi mega bansa tempok ti digaga ari kulit kayu enggau utai asal bukai.

Iya suah dipegulai enggau pekayan bukai baka baju ti digaga ari kulit kayu, selampai daun enggau ti bukai ke nyadi sebagi ari perengka iyas sida.

 Asal leka jaku 
Leka jaku ‘tempok’ tu dipadahka datai ari raban jaku Senoi baka jaku Semai enggau jaku Temiar, sama enggau leka jaku ‘boh hor’. Seraya raban jaku Negrito asal iya ngena leka jaku ‘sajak’ enggau ‘ta jug’, tang nadai bunsu ti ulih nerangka etimologi tiap-tiap iti nya. Orang asal Proto Melayu baka Jakun asal iya ngena leka jaku ‘putaran’ tauka ‘tanjak’.

Kemaya hari tu, tebal agi bansa asal di Malaysia ngena leka jaku tempok nyadika leka jaku rama ngagai semua pekayan pala asal bansa asal ti digaga ari utai rampa menua asal.Pemakaian & Jenis Tempok. Muzium Senikraf Orang Asli. 2024.

 Bansa 
Bisi sekeda bansa tempok bepelasarka chara nganyam enggau kereban ti dikena:Pemakaian & Jenis Tempok. Muzium Senikraf Orang Asli. 2024.

 Tempok daun semakau digaga ari daun alus baka daun salak ti dianyam nyadi tukuh chura ngena chura tauka legap daun, lalu dikena raban Senoi.
 Tempok lalang nya digaga ari utai tumbuh asal ti alus ti diikat ba pala, lalu dikena raban bansa Senoi enggau Negrito.
 Tempok daun apung digaga ari daun panjai sereta lebar baka daun apung, mengkuang, enggau nyiur ti dianyam ngelingi pala, suah agi bisi lipat betukuh bungai ba mua, lalu dikena raban bansa Temuan enggau Mahmeri.
 Tempok daun nyiur nyau deka sebaka enggau tempok daun nipah, tang bisi tisi begerigi sereta nadai lipat bungai, lalu bisi ditemu ba semua suku bansa asal semenanjung.
 Tempok kulit kayu terap nya digaga ari kulit kayu ti dilembutka ngambika sebaka enggau kain ti lembut, lalu kala dikena raban Proto Melayu.
 Tempok daun mengkuang digaga ari daun panjai sereta libar dilipat nyadi beberapa tukuh enggau chura dikena nutup pala, lalu dikena raban bansa Jah Hut.

Tempok ke digaga ari daun kekadang dikena lebuh iya baru diambi, lalu bisi mega dikena pengudah iya rangkai. Tebal agi tempok bansa daun apung enggau daun nyiur dilipat lebuh iya agi baru sereta gadung ngambika proses ngelipat nya muntang agi.

 Adat 
Tempok ngemeranka pengawa ti besai dalam budaya peranak asal menua Malaysia. Asal iya suah dikena bala tok batin enggau manang maya bisi pengerami enggau maya baka melah pinang enggau sewang.Pemakaian & Jenis Tempok. Muzium Senikraf Orang Asli. 2024. Taja pia, iya mega udah nya dikena orang-orang kena ngelambangka adat sida. Ba sekeda bansa asal baka bansa Jakun, tempok tu dipelabaka ngembuan semengat ti nyaga sida enggau bansa sida.

Iya mega nyadi kelai temegah ati enggau penyerakup ngagai peranak asal semenanjung. Kaban Parlimen Dewan Rakyat Cameron Highland, Ramli Mohd Nor, ke nyadi kaban Dewan Rakyat bansa asal keterubah sereta sapit speaker, nempa sejarah lebuh iya ngulu pengawa bejadika sesi Dewan Rakyat ngena tempok ba tisi pekayan formal iya lalu ngepunka jaku pemuka dalam jaku Senoi pengudah menang dalam pengawa bepilih mit 2019.

Tempok mega suah nyadi pemandang budaya Malaysia maya bisi pengawa ti beguna. Iya mega dipasar sereta dijual ngagai mensia mayuh nyadika pun penatai pemisi tambah ngagai komuniti orang asli.

 Kereban sanding